ભારતે સળંગ બીજી ટેસ્ટમાં વેસ્ટ ઈન્ડિઝને ત્રણ દિવસમાં પરાજય આપતા અહીં રમાયેલી બીજી ટેસ્ટ ક્રિકેટ મેચમાં 10 વિકેટે વિજય નોંધાવ્યો હતો. અગાઉ ભારતે રાજકોટ ખાતે રમાયેલી પ્રથમ ટેસ્ટમાં પણ પ્રવાસી ટીમને ત્રણ દિવસની અંદર પરાજય આપ્યો હતો. આમ ભારતે બે મેચની શ્રેણી 2-0થી જીતીને વેસ્ટ ઈન્ડિઝનો વ્હાઈટવોશ કરવાની સાથે ઘરઆંગણે સળંગ 10મો શ્રેણી વિજય નોંધાવ્યો હતો. ભારતને છેલ્લે 2012માં ઈંગ્લેન્ડ વિરુદ્ધ ઘરઆંગણે શ્રેણી પરાજયનો સામનો કરવો પડ્યો હતો.